20.4.2020 – 24.4.2020

Téma týždňa: Jarné kvety

Pondelok

Vzdelávacia aktivita: Jarné kvety a motýle

* rodičia, prosím, aby ste príbeh prečítali deťom

Bola jar. Nad záhradou plnou kvetov poletovali tri motýle, **červený**, **žltý** a **modrý**. Celý deň sa naháňali medzi kvetmi a hrali sa na schovávačku.

Zrazu sa slniečko skrylo za oblak a začalo pršať. Kvetinky sklonili hlavičky k zemi. Kvap – kvap. Drobné kvapky dopadli aj na krídla motýľov. „Zle je!“ povedali motýle. „Musíme sa rýchlo schovať.“

Prileteli ku kvietku, bol to **modrý tulipán**. „Dobrý tulipán, otvor nám, schovaj nás pred dažďom“, prosili motýle. **Tulipán** odpovedal: „Ty, **modrý motýlik**, sa môžeš schovať u mňa, lebo máš takú istú farbu, ako mám aj ja. **Žltý** a**červený** **motýľ** rýchlo leťte, tam neďaleko rastie **žltý narcis** a aj **červená ruža**. Určite vás prichýlia. Ale rýchlo, aby vám nezmokli krídelka!

Deti, pomôžme nájsť úkryt aj pre zvyšné dva motýle!

* rodičia, príbeh môžete prečítať deťom ešte raz
* na overenie dôležitých skutočností z príbehu, ponúkam otázky (sú dôležité !!!!) pre deti

**Otázky pre deti:** Akej farby boli motýle v príbehu?

Motýľ akej farby sa skryl prvý? Spomenieš si aj na názov kvetu? (tulipán)

Motýle akej farby ostali na daždi a potrebujú sa skryť?

Aké dva kvety musia nájsť motýle, aby sa ukryli?

**Úloha:** - deti, vašou úlohou bude nájsť medzi kvetmi modrý tulipán, žltý narcis a červenú ružu. Prosím, nakreslíte motýľom modrému, žltému a červenému správnu cestičku ku kvietku z príbehu.

* ak nemáš doma farebnú tlačiareň, tak v prílohe 2 máš omaľovánku, ale kvety(tulipán, narcis, ruža) si vyfarbi podľa prílohy 1; motýľa rovnakej farby ako je kvet, si dokresli sám/sama, **nad** kvietok. Ale pozor, použiješ iba tri farbičky a keďže si šikovný/á tak určite vieš ktoré to budú. 😊

Príloha 1

  

  

     

Príloha 2

 

 

Streda

Vzdelávacia aktivita: Geometrické tvary

Moje múdre hlavičky, dnes budete musieť vyriešiť jeden problém. Geometrické tvary kruh a štvorec sa poškriepili a postrácali svoje bodky. A aby sa viacej nehádali, musíte im bodky znova dokresliť.

**Úloha: -** zoberte si farbičku

* do každého geometrického tvaru nakreslite daný počet bodiek, pracovný list je v prílohe 1

KRUH má bodku

 ŠTVOREC má bodky

-ale pozor, medzi tvary sa zatúlal jeden nezbedník trojuholník, ten, prosím vyfarbite **modrou** farbičkou

- ak ste úlohu zvládli, a ja viem, že áno, tak mám pre vás ešte jednu úlohu: - kruhy vyfarbite **žltou** farbičkou

 - štvorce vyfarbite **červenou** farbičkou

Príloha 1

Štvrtok

Vzdelávacia aktivita: Kvety z geometrických tvarov

Dnes, milé deti, si zhotovíte kvietok z geometrických tvarov.

**Budete potrebovať:** farebný papier, nožnice, lepidlo

**Úloha:** - najprv si vystrihnite geometrické tvary (kruh, štvorec, trojuholník a obdĺžnik) z farebného papiera

* vystrihnite rôzne veľkosti, tvary a farby (rodičia môžu predkresliť rôzne tvary, pre ľahšie strihanie)
* skúšajte z vystrihnutých tvarov poskladať kvietok (prikladajte k sebe rôzne tvary a farby) – zapojte fantáziu a možno sa vám podarí vytvoriť si svoj vlastný kvet a pomenujte ho
* ak už máte kvietok poskladaný, vyberte si podkladový farebný papier, na ktorý si jednotlivé tvary nalepíte
* a kvietok je hotový!!
* názorná ukážka je v prílohe 1

Príloha 1

Štvrtok

Vzdelávacia aktivita: Môj kvietok

Deti, dnes mám pre vás dôležitú úlohu, ale budú vám musieť pomôcť aj vaši rodičia.

Dnes sa pokúsite zasadiť si svoj vlastný kvietok do záhradky, alebo do kvetináča.

**Budete potrebovať:** zeminu, cibuľku tulipánu, alebo hociakého iného kvetu, malú lopatku na naberanie zeminy, krhličku s vodou a kvetináč

* ak budete sadiť kvietok do záhradky, tak musíte urobiť jamku (tu vám pomôže lopatka a rodičia)
* ak budete sadiť kvietok do kvetináča, tak nasypte  lopatkou zeminu do kvetináča
* vložte cibuľku, alebo iné semienko do jamky, alebo do kvetináča

prikryte ho zeminou a polejte vodou

* dajte kvetináč na slniečko a každý deň polievajte vodou, aj kvietok, ktorý ste zasadili do záhradky nezabudnite polievať
* a teraz sa môžete tešiť na vlastný kvietok, ale musíte sa o neho pravidelne starať, aby vyrástol
* teším sa na fotku tvojho kvetu!!!!

Piatok

Vzdelávacia aktivita: Poď cvičiť!!

Dnes, za odmenu, že ste tak usilovne celý týždeň pracovali si zacvičíme. Urobte si miesto na cvičenie a môžete zapojiť aj rodičov.

Rozcvičíme sa počas pesničky od Mira Jaroša - Poď cvičiť!

* rodičia nájdu dané video na youtube
* a môžete začať 😊
* buďte opatrní pri cvičení, aby ste si neublížili!!

Po rozcvičke prichádza na rad JOGA.

* aj teraz rodičia vyhľadajú na youtube video – LALI JOGA -detská joga s Jogi a Salambou
* budete napodobňovať Šimonka pri cvičení a rodičia vám budú dávať pokyny (pomenujte jednotlivé polohy, aby deti vedeli čo napodobňujú)
* uvoľnite celé telo, pohyby musia byť ladné, koordinované, pomalé
* cvičenie môžete zopakovať 2-3x

Deti, dúfam, že sa vám cvičenie páčilo a že sa pridáte aj nabudúce.

Nezabudnite poslať foto z aktivít počas celého týždňa!!!